Vesterveien (Arendal)

Vesterveien er en 5 km lang vei fra Arendal sentrum til Vippa bro på Hisøy og er en del av fylkesvei 420. 

Navnet forbindes ofte med strekningen på 700 meter fra Arendal sentrum til rundkjøringen på Strømsbu. Denne strekningen ble åpnet sommeren 1953. Store mengder fjell ble sprengt bort for å gi plass til veien og flere hus måtte rives.  

En mur bestående av rød fjæregranitt kler den siste strekningen ned mot sentrum. Dette er stein som tyskerne fikk hugget ut under andre verdenskrig. Planen var å bruke granitten til et stort seiersmonument for Det tredje rike i Tyskland etter krigen. 

Åpningen av Vesterveien var et stort framskritt for trafikkavviklingen ut og inn av Arendal sentrum. Tidligere var Strømsbuveien hovedinnfartsåre vestfra, men denne var så smal at buss- og lastebiltrafikk måtte kjøre en omvei på 1,5 km om Myrene, Kloppene og Blødekjær for å komme til og fra byen.

Eksterne lenker
Arendal kommune: Ukas postkort

Veier i Arendal